[{"text_idx": "#000001", "text": "Asociacio\u0301n de personas que compartimos una visio\u0301n similar sobre los problemas ambientales que vivimos en Euskal Herria"}, {"text_idx": "#000003", "text": "Otsailaren 2tik 4ra bitartean ospatuko da Bilbon, energia alorreko emakume profesional eta aktibistek antolatutako lehen topaketa\nHelburua, eraldaketa sozialerako tresnak sortzea eta transizio energetiko ekofeminista sustatzea da.\nTopaketan estatu osotik etorritako 150 emakumek hartuko dute parte, 50 erakundetik gora ordezkatuz."}, {"text_idx": "#000004", "text": "Gaur goizean arkeztu da publikoki, asteburuan zehar Bilbon ospatuko den Energia eta Generoari buruzko Emakumeen I. Topaketa. Prentsaurrekoan Alba del Campo Cadizeko Transizio Energetikoaren Mahaiko kidea, Judit Casas Som Energiako kidea, Lolita Cha\u0301vez ingurumen aktibista eta 2017ko Ignacio Ellacuria sariduna eta Marisa Castro eta Maitane Arri Ekologistak Martxaneko kideak izan dira. Azaldu dutenez, \u2018energia alorrean lanean gabiltzan emakume profesional eta aktibista multzo baten esfortzuen emaitza da topaketa hau. Indarrean dagoen eredu energetikoaren gaitzak somatzen ditugu, sektorearen matxismoa pairatzen dugu eta gure denboraren zati bat hori guztia aldatzen saiatzeko emateko prest gaude\u2018."}, {"text_idx": "#000005", "text": "Topaketaren antolatzaileen esanetan, ekimenaren helburua bikoitza da. Batetik, emakumeak eta sexu aniztasuna adierazten duten pertsonak energiaren sektorearen botere-esferetatik kanporatuta daudela eta gure eredu energetikoak emakumeengan inpaktu bereiziak eragiten dituela salatzea da eta, bestetik, trantsizio energetiko bidezkoago eta iraunkorragoaren alde lan egiten ari diren emakumeak bistaratzea. Horretarako prestatu dute, hain zuzen ere, sektore energetikoan erreferente diren emakumeen datu-basea; Judit Casas Som Energiako kideak aurkeztuko du datu basea gaur arratsaldean Arrupe Etxean leku izango duten konferentzien barruan."}, {"text_idx": "#000006", "text": "Urtearen erdi aldera, Gobernuak, oposizioak, CC OOk eta UGTk gizonezko 14 aditu aukeratu zituzten, Klima Aldaketaren eta Trantsizio Energetikoaren Legea diseinatuko duen batzordea osatzeko. Egitate hori dago, hain zuzen ere, Emakumeen Lehenengo Topaketa Generoari eta Energiari buruz ekimena sustatzen ari den taldearen sorburuan. Herrialde osorako bide-orria, 14 gizon adituk idatzia, emakume bat ere egon gabe. Hildo horretan, Alba del Campok azpimarratu du \u201cemakumeak duela 20 urte bezain bazterturik aurkitzen gara eredu energetiko honetan, izan ere, oraindik ez baitugu ahotsik lortu. Horrexegatik, topaketa honen helburua, guztion artean diagnostiko bat egin eta trantsizio energetiko ekofeminista sustatu ahal izateko tresnak sortzea da\u2018."}, {"text_idx": "#000010", "text": "\u2013 Klima aldaketaren eta megaproiektu energetikoen inpaktuak emakumeengan."}, {"text_idx": "#000014", "text": "\u2013 Sektore energetikoan erreferente diren emakumeen datu-basearen aurkezpena.\nJudit Casas, Som Energia. (Hizlariak konfirmatzeke, tartean, energia berriztagarriekin, ekofeminismoarekin eta demokrazia energetikoarekin lotuta dauden zientzialariak, enpresariak, kazetariak eta ekintzaileak.)"}, {"text_idx": "#000016", "text": "09:00etatik 14:00etara eta 17:00etatik 19:00etara. Emakumeentzako tailerrak (aldez aurretik izena eman behar da): Egoeraren diagnostikoa eta Genero eta Energia Sarearen lan-ildoak lantzea, parte-hartzean oinarrituta."}, {"text_idx": "#000018", "text": "09:00etatik 14:00etara. Sozializaziorako eta sare-lanerako tartea."}]